रटैर होने परैंत्त ठा. साह्ब ने अपना सारा जीवन लोक-सेवा ताईं देई दित्ता। इंदी पैह्ली नजर समाज दे गरीब हरिजनें पर पेई, जेह्ड़े स्वामी दयानन्द, श्रद्धानन्द, ते म्हात्मा गांधी जी दी कोशशें दे बाद बी इनें अलाकें च पशु समान गै हे। विक्रमी संबत 1997 (1940 ई.) गी सांबै जनेही जगह् च छूत-छात दे हामी सुवर्न हिंदुएं दे गढ़ै च हरिजनें गी आम हिंदुएं दे खूहें पर चढ़ाने दा मार्का सर कीता।3’ जिस थमां ए पता लगदा ऐ जे ठा. साह्ब छूआ-छूत पर जकीन नेईं हे रखदे।